kardosdrur/scandi-wiki huggingface dataset:
Raslången

Raslången er en sø på grænsen mellem Skåne og Blekinge. Søens største  ø hedder Kion. Andre mindre øer er Ola Jeppson (privatejet) og Furon (fuglereservat om sommeren). Raslången er næringsfattig og omgivet af skov. Den er beliggende 73,2 moh.

Sammen med de tilstødende søer Immeln, Filkesjön og Halen udgør Raslången et omfattende område for kanosejlads. Der findes kanoudlejning i både Immeln og Olofström.

Kilder

Eksterne henvisninger
 Länsstyrelsen i Skåne län om: Raslången  Hentet 22. september 2012.
 Sveaskog om: Raslången   Hentet 22. september 2012. 

Søer i Blekinge
Søer i Skåne
Devon Werkheiser

Devon Joseph Werkheiser (født 8. marts 1991) er en amerikansk skuespiller og musiker, bedst kendt for sin hovedrolle som Ned Bigby i Nickelodeon-sitcommen Ned's Universalhåndbog i Skoleoverlevelse samt for hans rolle som Nolan Byrd i tv-filmen Shredderman Rules fra 2007. Werkheiser spillede også Peter Parkes i den fjerde og sidste sæson af ABC Family-showet Greek.

Personlige liv 
Werkheiser blev født i Atlanta, Georgia og voksede op i Johns Creek, Georgia. Hans forældre indskrev ham på Talent Factory, et lokalt program for unge børneskuespillere. Efter at have fået en mindre rolle i We Were Soldiers, flyttede Werkheiser til LA sammen med sin mor for at forfølge sin skuespillerkarriere. Siden hans ankomst i Hollywood, har Werkheiser medvirket i adskillige tv- og filmroller, hvoraf den mest kendte er rollen som Ned Bigby i Ned's Universalhåndbog i Skoleoverlevelse. Fornylig fik, Werkheiser 2 større roller i filmene Love at First Hiccup og The Prankster, som han også havde leveret musik til.

Musikkarriere 
Hans album blev beskrevet som en kombination mellem pop og rock. Werkheiser var med til at skrive alle sangene sammen med bl.a Tim Myers, Wally Gagel, Eddie Galan, og Charlie Midnight. Han optrådte live med sangene sammen med Kristen Marie Hollyin og Britney Christian og har planer om en turne efter at have fået udgivet albummet.

Hans første single, var en bandproduktion af sangen "If Eyes Could Speak", som blev udgivet den 1. april, 2010 på iTunes. Musikvideoen blev udgivet på YouTube den 15. juni, 2010, og blev filmet af Mikul Photography. I videoen optræder bl.a hans daværende ekæreste, Molly McCook. Hans anden sang
, "Sparks Will Fly", blev udgievt den 29. juli, 2010 på iTunes.

Hans plan er at udgive en Extended Play, hvilket så igen vil føre til udgivelsen af et album. Werkheiser har pt. skrevet over 45 sange, men har endnu ikke besluttet hvilke nogle der skal med på hans næste EP eller album.

Filmografi

Diskografi

Singler

Andre optræneder

Kilder og eksterne henvisninger 

 
 Officiel hjemmeside 
 Officiel Youtube 

Børneskuespillere fra USA
Popsangere
Filmskuespillere fra USA
Flynderborg

Flynderborg er sandsynligvis det samme bygningsværk, som i flere ældre kilder kaldes "Helsingør Hus". Det var et tidligt middelalderligt borganlæg, og det er den ældst kendte befæstning i Helsingør. Det har ligget på bakkedraget, hvor Flynderborgvej løber i dag. Borgen blev indtaget, og efter alt at dømme afbrændt og nedbrudt, af lybske tropper omkring 1368 (Danmarks historie (1047-1397)), men det vides ikke, om Flynderborg genopstod herefter. Bygningsmaterialer fra borgen kan også være genbrugt ved opførelsen af Erik af Pommerns nye fæstning "Krogen".

Kilder

Eksterne kilder 
 Vilhelm la Cour: Flynderborg (fra Frederiksborg Amt. 1952)
 Sabina Harholm Lønskov: Flynderborg - Beretning for den arkæologiske undersøgelse i forbindelse med anlægsarbejde på den delvist sløjfede borgvold Flynderborg. Københavns Bymuseum, 2009. 

Forsvundne bygninger, konstruktioner og anlæg i Helsingør Kommune
Danmarks historie
High Green

High Green er en forstad til Sheffield i Storbritannien. High Green ligger omkring 14 km fra Sheffield centrum.

Det populære indie-rock band Arctic Monkeys kommer derfra.

Sheffield
Bydele og forstæder i England
Nick O'Malley

Nick O' Malley (født 5. juli 1985 i Sheffield, England), engelsk musiker, er bassist i bandet Arctic Monkeys. Han erstattede Andy Nicholson som bassist i 2007.

Eksterne henvisninger 

 

Musikere fra England
Personer fra Sheffield
Andy Nicholson

Andy Nicholson, engelsk musiker, dj og producer, best kendt som bassist i bandet Arctic Monkeys. Han forlod bandet i 2007 og blev erstattet af Nick O'Malley, efter at han følte sig udbrændt.

Referencer

Eksterne henvisninger 

 

Musikere fra England
Deltiologi

Denne artikel handler om det at samle på postkort. For en artikel om postkort, se postkort.

Deltiologi (fra det oldgræske , deltion, diminutiv af , deltos, "skriveflade, brev"; og , -logia) er studiet og samlingen af postkort. Sammenlignet med filateli, kan identifikationen af postkortets steder og produktionstidspunkt være en næsten umulig opgave, da postkort, i modsætning til frimærker, produceres på en decentraliseret og ukrontrolleret facon. Netop derfor vælger nogle deltiologer at begrænse deres samlinger til postkort udført af en bestemt kunstner eller udgiver, eller efter periode og lokalitet.

Samling
Facit katalog

Facit-kataloget er et specialiseret svensk frimærkekatalog for de nordiske lande. Kataloget udkom første gang i 1947, og er det mest specialiserede katalog for frimærkesamlere interesserede i frimærker fra Danmark, Færøerne, Grønland, Island, Norge, Sverige, Finland og Åland samt Dansk Vestindien. Selvom kataloget er svensk udgives det på engelsk.

Katalogets indhold udvikles af en komité bestående af 20 ledene filatelister. Fra og med 2007-årgangen og derefter er alle billeder i farver. Kataloget udgives af Facit Förlag AB fra Västerås i Sverige.

Eksterne henvisninger 
 Facit Förlag AB's hjemmeside  

Opslagsværker
Filateli
Etableret i 1947
Fair Løsning

Fair Løsning var en finanspolitisk plan fra maj 2010, som blev udarbejdet af Socialdemokraterne og Socialistisk Folkeparti.

Planen var en efterfølger til Fair Forandring og indeholdt de samme skattemæssige indgreb såsom bl.a. øget fartkontrol, øget skat på flybilletter, øget skat på cigaretter, sodavand, sukker, fedt, chokolade og slik. Planernes navne var inspireret af Harry S. Trumans plan kaldet "Fair Deal" uden dog at indholde nogen indholdsmæssige ligheder.

Planen var en efterfølger til Fair Forandring og blev året efter afløst af Fair Løsning 2020, der blev offentliggjort i maj 2011.

Statens udgifter 
Planen gik ud på at øge statens udgifter i en periode og skulle skaffe flere arbejdspladser ved at føre en ekspansiv finanspolitik gennem fremrykkede offentlige investeringer for 15. mia. kr. Endvidere indeholdt planen et forslag om at støtte bestemte branchesektorer, herunder støtte til såkaldte "grønne teknologier" og "velfærdsteknologi". Der skulle ydes støtte til virksomheder i yderområderne og til investering i udbredelsen af bredbånd.

Statens indtægter 
Det resulterende hul i statskassen skulle lukkes gennem en større arbejdsindsat og en øget beskatning af "bedre stillede". Eksisterende erhvervsstøtteordninger skulle skæres ned. Det mest omtalte element i planen var, at 15 mia. kr. af de øgede offentlige udgifter skulle finansieres via en trepartsaftale mellem regeringen, arbejdsgivere og lønmodtagere om, at danskerne skal arbejde en time længere om ugen eller 12 minutter mere om dagen. Omvendt skulle planen sikre, at efterlønnen og folkepensionsalderen forblev uændrede. Endvidere skulle folkeskolen reformeres og studerende skulle blive færdige på normeret tid, hvilket ligeledes skulle bidrage til finansieringen med 5 mia. kr. Derudover skulle en generel produktivitetsstigning medvirke til at betale 10 mia. kr. af de øgede offentlige udgifter.

Kilder 

Danmarks politik
Socialdemokraterne
Socialistisk Folkeparti
Viestursordenen

Viestursordenen (, ) er en lettisk militær orden oprettet den 11. august 1938. Ordenens motto er den latinske vending: "Confortamini et pugnate", som oversat betyder: "Vær stærk og kæmp". Ordenen blev første gang uddelt den 17. november 1938, og sidste gang den 13. juni 1940. Ordenen nåede kun at eksistere i 20 måneder, før Letland blev annekteret af Sovjetunionen. I 1938-1940 modtog 3.221 personer Viestursordenen – alle militærfolk. Ordnen blev genindført af Letland ved den lettiske lov om statslige dekorationer af 25. marts 2004.

Klasser og æresgrader 
Viestursordenen består af fem klasser:
 I — Kommandør af Storkorset (lielkrusta komandieris)
 II — Storofficer (lielvirsnieks)
 III — Kommandør (komandieris)
 IV — Officer (virsnieks)
 V — Kavaler (kavalieris)

Viestursordenen består af tre æresgrader:
 I grad — guld
 II grad — sølv
 III grad — bronze

Kildehenvisninger

Eksterne henvisninger 
Statslige dekorationer fra Letland     

 
Etableret i 1938
Karl Frenzel

Karl August Wilhelm Frezel (født 28. august 1911, død 2. september 1996) var SS-Oberscharführer og den anden kommandant for KZ-lejren Sobibor fra 20. april 1942 til fangeoprør i lejren den 14. oktober 1943. Han var medlem af SS og NSDAP fra 1930 til 1945, hans medlemsnummer i NSDAP var 334.948.

Under forhør indrømmede han i 1963:

”Ud over det rutinemæssige tilintetgørelsesforløb i gaskamrene i lejr III [en underafdeling af lejren, hvor gaskamrene stod] blev jødiske børn såvel som gangbesværede og syge jøder bragt med en smalsporsbane direkte fra modtagelseslejren til det såkaldte lazaret i lejr III.

[…] Reichleitner [kommandant i Sobibór] gav mig til ordre at overtage transporten med smalsporsbanen. Denne opgave har jeg kun udført enkelte gange, for jeg bad Reichleitner om at fritage mig for denne tjeneste, fordi jeg var menneskeligt rystet over det, der foregik der. Efter losningen af togene blev børn og gangbesværede med vold kastet ned i smalsporsvognene, hvorved rystende scener udspillede sig. Menneskene blev til dels adskilt fra deres familier, slået med kolber og slået med piske. De skreg uophørligt, så jeg følte mig ikke denne opgave voksen. Reichleitner efterkom mit ønske og satte derefter [SS-manden Paul] Bredow ind som ledsager ved smalsporsbanen.” 

I 1966 blev han dømt personligt at have myrdet seks jøder og været involveret i mordet på 150.000 mennesker som kommandant for KZ-lejren Sobibor. Han levede i sine sidste år på et alderdomshjem i Garbsen udenfor Hannover, hvor han døde i 1996.

Noter

Eksterne henvisninger 
 Karl Frenzel (The Danish Center for Holocaust and Genocide Studies)

Nazister fra Tyskland
SS-officerer
Nazister dømt for krigsforbrydelser
Georgios Kaminis

Georgios Kaminis (græsk:Γεώργιος Καμίνης, født 15. juli 1954) er en græsk professor i jura, og borgmester i Athen hvilket han blev i december 2010. Han var græsk ombudsmand fra april 2003 til september 2010.

Politikere fra Grækenland
Tiramisu

Tiramisu er en italiensk dessert, i lag bestående af ladyfingers, som er vædet med stærk kaffe (espresso) og f.eks. amaretto. Desuden udgøres den af mascarpone (en italiensk flødebaseret friskost) og æg, tilsat sukker og vanilje. Den toppes typisk af med kakaopulver eller mørk chokolade i flager.

Tiramisu stammer fra italiensk; venetiansk tiramesù, som betyder "saml mig op", "løft mig op", "kvik mig op" - og er dermed ment som en opkvikkende dessert.

Historisk 
Tiramisu er en relativ ny skabelse, der formentlig er fra 1960'erne og den blev skabt ved en fejl af Roberto Linguanotto, Ado (Aldo?) Campeol (ejeren af "Le Beccherie") og hans kone Alba Campeol. 
Ado Campeol gik bort 1. november 2021. 
Tiramisu's oprindelse debatteres dog stadig.
Ifølge Carminantonio Iannaccone (som først berettet af David Rosengarten i The Rosengarten Report og fulgt op af The Baltimore Sun og The Washington Post) påstår at tiramisuen solgt i Le Beccherie blev lavet af ham i sit bageri, der blev lavet af ham den 24. december 1969.
Andre kilder beretter at opfindelsen af Tiramisu skete mod slutningen af det 17. århundrede i Siena til ære for Grand Duke Cosimo III.
På trods af det, er opskrifter med navnet "tiramisu" ukendte før 1960'erne. Leksikonet Sabatini Coletti sporer den første skrevne omtale om "tiramisu" til 1980, mens Merriam-Webster's Online Dictionary nævner 1982 som den første omtale af desserten.

Der er også bevis for "Tiremesù" halv-frossen dessert serveret ved Vetturino restauranten i Pieris, i Friuli-Venezia Giulia, siden 1938.
Dette kan være navnets oprindelse, mens opskriften for Tiramisu kan have oprindelse i en variation af en anden lagdelt dessert, Zuppa Inglese.

Kilder/referencer 

Desserter
Lisbet Fehrenkamp

Lisbeth Fehrenkamp (født 1959) er en tidligere dansk atlet, som var medlem i Sparta Atletik.

Lisbet Fehrenkamps træner var Bogdan Gierajewski.

Lisbet Fehrenkamp er uddannet folkeskolelærer med speciale C og er PD i specialpædagogik.
Hun har været ansat ved Heibergskolen på Østerbro siden 2002, med ansvar for opbygningen af skolens specialpædagogiske
bistand. Hun har tidligere i en årrække undervist dyslektiske elever i en specialklasse på Hellig Kors Skole på Nørrebro.

Danske mesterskaber 
  1985 Længdespring 5,98
  1985 Højdespring 1,65
  1984 Højdespring 1,76
  1984 Længdespring 5,86
  1983 Længdespring 6,06
  1982 Længdespring 5,89
  1981 Længdespring 6,11
  1979 Længdespring 5,70

Personlige rekorder 
 Længdespring: 6,30 1983
 Højdespring: 1,76 1984

Eksterne henvisninger 
 DAF i tal – Lisbet Fehrenkamp 
 Spartas alletiders Top 10 

Atleter fra Sparta Atletik
Højdespringere fra Danmark
Lærere fra Danmark
Længdespringere fra Danmark
Pieter Isaacsz

Pieter Isaacsz (1569 i Helsingør – 14. september 1625 sammesteds) var en hollandsk i Danmark levende historie- og portrætmaler. Han var maleren Isaac Isaacsz' far og læremester. Han var også dobbeltagent for først Danmark og Forenede Nederlande og siden også for Sverige.

Han var søn af Generalstaternes agent i Helsingør, men kom som ganske ung til Amsterdam, hvor han en kortere tid uddannedes under Cornelis Ketel, derefter under Jan van Aken, hvem han fulgte på rejser i Tyskland og Italien. I Holland, hvortil han vendte tilbage ca. 1590 — sit hus i Amsterdam gav han navnet Kronborg —, vandt han som maler en så god position, at der lød beklagelse over, at Danmark berøvede Holland denne mester. Han var nemlig to gange i Danmark som Christian IV's betroede maler. Første gang 1607-10 da han bl.a. malede det store dobbeltportræt af kongen og dronningen (De Danske Kongers Kronologiske Samling, Rosenborg Slot). Anden gang i 1614 hvor han fik sin faders stilling som agent i Helsingør. I 1616 forvistes han i tre år til Amsterdam, men Christian IV's gunst havde han som tilforn i 1618, da det overdroges ham at købe god hollandsk kunst ind for kongen. Forvisningen stod rimeligvis i forbindelse med hans senere forhold i 1620, da han overbevistes om at have drevet svensk spionage for 400 Rbd. kurant årlig. Han var dygtig som portrætmaler; foruden det alt nævnte billede, portrætter af Christian IV i Rosenborg og Berlins Gemäldegalerie af Palle Rosenkrantz (1622) med flere.

Blandt hans større malerier til Rosenborg Riddersal nævnes Badende i en orientalsk Havn, Sultan med Bygmester og Bakkanal; hans Mariæ Bebudelse til bedekammeret i Frederiksborg Slotskirke gik til grunde ved branden; de fleste felter i Rosenborg Audienssal, en del lidet originale landskaber tilskrives Isaacsz andre allegoriske og historiske billeder i Amsterdam (i Rijksmus. bl.a. to store skyttebilleder) og Basel.

Litteratur 
 Karl Madsen, Kunstens Historie i Danmark, side 72 ff.
 Badeloch Noldus og Juliette Roding (red.), Pieter Isaacsz (1569-1625). Court Painter, Art Dealer and Spy, Brepols 2007.

Eksterne henvisninger 

 

Malere fra Nederlandene
Malere fra Danmark
Personer fra Helsingør
Danskere i 1600-tallet
Spioner
Portrætmalere
Historiemalere
Kunsthandlere fra Danmark
Personer i Dansk Biografisk Leksikon
Spioner for Danmark
Spioner for Sverige
Dorte Ebling

Dorte Ebling (født 1961) er en tidligere dansk atlet, som var medlem i SNIK, AK73 og Københavns IF.

Dorte Ebling vandt som kun 17-årig DM i længdespring 1978 og deltog i Universiaden i Mexico 1979.

Dorte Ebling er uddannet cand.mag. fra Københavns Universitet i dansk, idræt og litteraturvidenskab 1979–1991 og siden 1992 chefkonsulent hos Dansk Magisterforening. Hun er også atletiktræner i Holte Idrætsforening.

Danske mesterskaber 
  1983 Længdespring 5,86
  1982 60 meter hæk inde 9,0
  1981 Femkamp 3505p
  1978 Længdespring 5,96
  1977 Længdespring 5,84
  1976 Længdespring 5,76

Personlige rekorder 
 100 meter: 12,7h 1982
 200 meter: 26,72h 1984
 400 meter: 60,87 1983
 800 meter: 2,16,92 1985
 100 meter hæk: 14,5h 1981
 100 meter hæk: 65,78 1987
 Længdespring: 5,99 1981
 Højdespring: 1,56 1985
 Trespring: 10,38 1981
 Spydkast: 32.68 1985
 Kuglestød: 9,85 1985
 Syvkamp: 4840 p 1985
(Serie: 14,79 – 1,56 – 9,55- 26,73 / 5,34 – 32,68 – 2,16,92)

Eksterne henvisninger 
 DAF i tal – Dorte Ebling
 "En blomst sprang ud" 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  Gratis som pdf fil 

Atleter fra SNIK
Atleter fra AK73
Atleter fra Københavns IF
Kuglestødere fra Danmark
Længdespringere fra Danmark
Donata Jancewicz-Wawrzyniak

Donata Maria Jancewicz (født 17. juni 1969 i Gdańsk, Polen) er en tidligere polsk atlet, som er bosat i Danmark og var medlem i Aalborg FF/Aalborg AM og Sparta Atletik. 

Donata Maria  Jancewicz vandt sølvmedaljen i højdespring for Polen ved EM 1998 blev hun nummer 2 i  Budapest  og satte samtidig sin personlige rekord på 1,95. Hun var nummer 10 ved OL i Barcelona 1992 med 1,92. Hun vandt fire polske og fire danske mesterskaber.

Donata Maria Jancewicz er 1,86 meter høj. 

Danske mesterskaber

   2004  Højdespring  1,76 
   2003  Højdespring  1,74    
   1996  Højdespring inde  1,85  
   1994  Højdespring inde  1,79

Personlige rekorder 
 Højdespring: 1,95 Budapest 23. august 1998 
 Højdespring inde: 1,88 Sevilla 9. marts 1991

Eksterne henvisninger 
 Jancewicz – Wawrzyniak Donata – Polski Komitet Olimpijski   
 DAF i tal – Donata Jancewicz 
 Spartas alletiders Top 10 
 

Atleter fra Sparta Atletik
Atleter fra Aalborg FF
Atleter fra Aalborg AM
Højdespringere fra Polen
Saint-Léonard

Saint-Léonard er en lille landsby i den schweiziske kanton Valais. Byen ligger 6-8 km fra Sion i nordøstlig retning, lige nord for Hovedvej 9 længere inde i Rhonedalen.

Turisme 
Byen er bedst kendt for sin underjordiske sø, Lac souterrain de Saint-Léonard, som er Europas største underjordiske sø, og som kan besøges af publikum.

Eksterne henvisninger 
 Saint-Léonards officielle hjemmeside

Byer i Schweiz
Valais
Søren Reese

Søren Reese (født 29. juli 1993 i Ingstrup) er dansk fodboldspiller, der spiller for FK Haugesund i Norge.

Karriere

Ungdomskarriere og første seniorkontrakt 
Reese fik sin fodboldopdragelse i Ingstrup SF og skiftede senere til ungdomsafdelingen i Blokhus FC. I december 2009 skrev han som 16-årig kontrakt med klubben. Han fik 14. april 2010 sin debut, da han som 16-årig blev indskiftet i kampen mod Tjørring IF. Den14. august 2010 var han i startopstillingen for første gang i 2. division i hjemmekampen mod B 1908.

Viborg FF 
Den 13. november 2014 blev han købt af Viborg FF fra Jammerbugt FC. I sin første tid i klubben fik han ikke spilletid, pånær de sidste 3 kampe i sæsonen, hvor holdet allerede var sikret oprykning fra 1. division. I den efterfølgende sæson i Superligaen blev holdets foretrukne forsvarsspiller Jeroen Veldmate langtidsskadet, og Søren Reese fik derfor chancen i startopstillingen, hvor han imponerede stort.

FC Midtjylland 
Den 13. juni 2018 blev Reese solgt til FC Midtjylland, hvor han skrev under på en femårig kontrakt.

Han blev umiddelbart efter udlejet til AC Horsens, hvor han skrev under på en lejeaftale gældende 2018-19-sæsonen. Han fik sin debut for AC Horsens i Superligaen den 16. juli 2018, da han startede inde og spillede alle 90 minutter i en 1-2-sejr ude over FC København.

Han tog på sit tredje lejeophold i august 2020, da han blev udlejet til den polske klub Zagłębie Lubin, der spillede i Ekstraklasa, på en etårig aftale gældende for 2020-21-sæsonen. Med lejeaftalen fulgte også en købsoption, hvortil det dog ikke blev udmeldte hvad den givne transfersum i så fald ville være. Reese fik dog ikke spilletid i sin tid i den polske klub. Reese har sidenhen forklaret, at det mere var sportschefen end cheftræneren, der ønskede Reese til klubben, og alle taktikmøder foregik på polsk.

Lejeaftalen med den polske klub blev afbrudt den 10. januar 2021, og i stedet skrev han under på en lejeaftale med AC Horsens, som han også tidligere havde været udlejet til. Lejeaftalen gjaldt for foråret 2021.

Referencer

Eksterne henvisninger 

 Søren Reese på danskfodbold.com
 

Fodboldspillere fra Danmark
Fodboldspillere fra Jammerbugt FC
Fodboldspillere fra Viborg FF
Personer fra Jylland
Tømmermænd i Thailand

Tømmermænd i Thailand (originaltitel: The Hangover: Part II) er en amerikansk komediefilm fra 2011, og er efterfølgeren til Tømmermænd i Vegas. Filmen er instrueret og skrevet af Todd Phillips med Scott Armstrong som medforfatter. Hovedrollerne spilles igen af Bradley Cooper, Ed Helms og Zach Galifianakis.

Optagelserne påbegyndtes i oktober 2010.

Medvirkende 
 Bradley Cooper som Phil Wenneck
 Ed Helms som Stu Price
 Zach Galifianakis som Alan Garner
 Heather Graham som Jade

Eksterne henvisninger 
 

Amerikanske film fra 2011
Komediefilm fra USA
Film instrueret af Todd Phillips
Grækenlands Kommunistisk Organisation

Grækenlands Kommunistisk Organisation (Græsk: Κομμουνιστική Οργάνωση Ελλάδας, KOE) er et græsk kommunistisk politisk parti, som bygger sig teoretisk op af maoismen, partiet blev grundlag i januar 2003 på en stiftende kongres.

KOE udgiver parti bladet Aristera! (Venstre!) som er udkommet siden februar 1996, som et måneligt blad, KOE udgiver også nyhedsavisen Dromos tis aristeras (Græsk: Δρόμος της αριστεράς, Vejen til venstre) som begyndte at udkomme i februar 2010.

KOE er med i valgsamarbejde SYRIZA imellem forskellige græske venstrefløjspartier, ved Europa parlaments valget i 2009 fik listen omkring 240.000 stemmer svarende til 4,70%, nok til en plads i Europa Parlamentet, ved det græske parlaments valg samme år fik listen omkring omkring 315.000 stemmer svarende til 4,60%, hvor de fik 13 pladser.

Henvisninger 

 KOE's hjemmeside(græsk)
 KOE's hjemmeside(engelsk) 

Kommunistiske partier
Maoisme
Grækenlands politik
Carver County

Carver County er et amt i den amerikanske delstat Minnesota. Amtet ligger i de Centrale delene af delstaten og grænser op til Wright County i nord, Hennepin County i nordøst, Scott County i sydøst, Sibley County i sydvest og mod McLeod County i vest.

Carver Countys totale areal er 974 km² hvoraf 49 km² er vand. I 2000 havde amtet 70.205 indbyggere og amtets administration ligger i byen Chaska.

Amtet har fået sit navn efter Jonathan Carver.

Eksterne henvisninger

Counties i Minnesota
Chacun son cinéma

Chacun son cinéma ou Ce petit coup au cœur quand la lumière s'éteint et que le film commence (engelsk titel: To Each His Own Cinema) er en fransk film som blev lavet i anledning af 60-årsjubilæet for filmfestivalen i Cannes i 2007.

Synopsis 
35 filminstruktører med forskellig baggrund (fra 25 forskellige lande) lavede hver sin kortfilm på 3 minutter, med biografsalen som tema. Filmen består af 33 bidrag, hvor brødrene Coen og brødrene Dardenne samarbejdede om sit bidrag. David Lynchs bidrag er ikke en del af filmen, men blev vist separat under åbningen af festivalen.

 Produceret af: Gilles Ciment, Gilles Jacob, Jacky Pang Yee Wah, Corinne Golden Weber, Wong Kar-wai
 Produktionsselskab: Filmfestivalen i Cannes, Elzévir Films
 Land: Frankrig
 Sprog: Mandarin / engelsk / fransk / spansk / dansk
 Format : Farver
 Varighed: 100 minutter
 Premiere:
 Frankrig: 20. maj 2007

Filminstruktører (i alfabetisk rækkefølge):

Eksterne Henvisninger 
 

Franske film fra 2007
Jim Neidhart

James Henry "Jim" Neidhart (født 8. februar 1955, død 13. august 2018), også kendt som Jim "The Anvil" Neidhart var en amerikansk wrestler og en del af The Hart Foundation. Han er far til Natalya Neidhart, der også er wrestler.

Referencer

Eksterne henvisninger 

 

Wrestlere fra USA